Christian Linthoe

Christian Linthoe (født 9. juli 1845, død 4. januar 1927) var en norsk arkitekt.

Linthoe var murersvenn i Christiania på midten av 1860-tallet, og tidlig på 1870-tallet arbeidet han som byggmester. Han hadde eierinteresser i et par gårder på Ekebergplatået. I 1875 etablerte han seg som arkitekt og bygningsinspektør. Han var bygningssjef i Kristiania i 1904–11 og bygningsteknisk konsulent for Realbanken i 1912–24.

Som arkitekt arbeidet Linthoe for det meste med bygninger oppført for egen regning, hvilket begrenset antallet noe. Han har etterlatt seg et mindre antall bygninger i området Bak Slottet, hvorav han selv og flere medlemmer av familien har bodd i den første:

 Bygård i Josefines gate 26 (1878–79)
 Påbygging av villa i Inkognitogata 31 (1886)
 Bygårder i Uranienborg terrasse 22 og 24 (1886–87)

Linthoes bygninger er preget av behersket nyrenessanse.

Linthoe ble i 1912 utnevnt til ridder av 1. klasse av St. Olavs orden.

Linthoe var far til arkitekt og slottsforvalter Carl Ferdinand Linthoe og hadde også en sønn (1880–1926) med samme navn som hans eget.

 Referanser 
Geir Tandberg Steigan: Arkitektur og historie i Oslo: Inkognitogaten 31
N.F. Leganger (red.): Den Kongelige norske St. Olavs orden: Kort oversigt over ordenens historie og meddelelser om dens nulevende norske medlemmer, med portrætter (Kristiania, 1913)

Dag Jarnøy: Fra gård til villa på Bekkelagshøgda, særlig s. 120 og 137.

 Kilder 
 Geir Tandberg Steigan: Arkitekter: Christian Linthoe (1845–1927) (Arkitekturhistorie.no)

 Bygninger 

Kategori:Norske arkitekter
Kategori:Riddere av 1. klasse av St. Olavs Orden